หุ้นสหรัฐปิดในแดนลบ
ดัชนีหุ้นดาวโจนส์ ปิดที่ 12,741.82 จุด ลดลง 25.35 จุด ด้าน แนสแดค ปิดที่ 2,895.33 จุด เพิ่มขึ้น 22.53 จุด
19 มิ.ย. 2555

ดัชนีหุ้นดาวโจนส์ ปิดที่ 12,741.82 จุด ลดลง 25.35 จุด ด้านแนสแดค ปิดที่ 2,895.33 จุด เพิ่มขึ้น 22.53 จุด
ปัจจัยแห่งความกังวลต่อภาวะหนี้สินของสเปนฉุดให้ตลาดหุ้นสหรัฐฯวานนี้(18) ปิดในกรอบแคบๆ แม้มีข่าวดีว่ากรีซกำลังได้รัฐบาลฝ่ายสนับสนุนมาตรการปฏิรูปเข้ามาบริหารประเทศก็ตาม
ดัชนีหุ้นดาวโจนส์ ลดลง 25.35 จุด (0.20 เปอร์เซ็นต์) ปิดที่ 12,741.82 จุด แนสแดค เพิ่มขึ้น 22.53 จุด (0.78 เปอร์เซ็นต์) ปิดที่ 2,895.33 จุด เอสแอนด์พี เพิ่มขึ้น 1.94 จุด (0.14 เปอร์เซ็นต์) ปิดที่ 1,344.78 จุด
ขณะที่ราคาน้ำมันลอนดอนดิ่งลงแรงวานนี้ จากความไม่แน่นอนในยุโรป แม้ผลเลือกตั้งกรีซอาจทำให้พวกเขายังอยู่ในยูโรโซน แต่ปัญหาทางเงินของสเปนกลับถลำลึกยิ่งขึ้น
สัญญาล่วงหน้าน้ำมันดิบชนิดไลต์สวีตครูดของสหรัฐฯ งวดส่งมอบเดือนกรกฎาคม ลดลง 76 เซนต์ ปิดที่ 83.27 ดอลลาร์ต่อบาร์เรล ส่วนเบรนท์ทะเลเหนือลอนดอน งวดส่งมอบเดือนเดียวกัน ลดลง 1.56 ดอลลาร์ ปิดที่ 96.05 ดอลลาร์ต่อบาร์เรล